Theodor Frølich

Theodor Christian Brun Frølich (født 29. september 1870 i Kristiania, død 14. august 1947 samme sted) var en norsk lege og professor i medisin som i 1938 ble nominert til Nobelprisen i medisin for sine banebrytende arbeider om  Vitamin C og den fryktede skjørbuk.Per Holck, Theodor Frølich i Norsk biografisk leksikon.K. R. Norum og H. J. Grav, Axel Holst og Theodor Frølich – pionerer i bekjempelsen av skjørbuk i Tidsskriftet, 122:1686–1687, 2002.
Liv og virke
 Bakgrunn
Theodor Frølich var sønn av hoffsjef Theodor Christian Brun Frølich (1834–1904) og Bodil Christina (Stina) Grønn (1834–1901) av familien Grønn. Han ble i 1897 gift med  Aimée Thaulow Knutsen (1873–1948) av slekten Thaulow. 

Blant barna finner vi OL-fekteren Jens Frølich (1914–1938), som var lillebror til
Theodora Marie (Dot) Frølich (1909–1957), hvis barn var jazzhistorikeren Johannes «Johs.» Bergh (1932–2001) og jazzmusikeren Theodor Christian Frølich «Totti» Bergh (1935–2012). Cille Biermann og Jeanette Roede er barnebarns barn. Se forøvrig Frølich (slekt).

 Tidlig karriere
Etter examen artium i 1888 og graden cand.med. i 1895 fikk han stilling som praktiserende lege i Larvik og ved sin tids mest luksuriøse kursted, svigerfamiliens Sandefjord kurbad, før han fra 1896 til 1903 flyttet tilbake til heimbyen som overlege ved Rikshospitalets  barneavdeling. Der forsket han på diabetes hos barn, et arbeid benevnt Studier over diabetes mellitus i barnealderen, som i 1903 ga ham graden dr.med..

 Forskning
Så bar det til hygienisk institutt, der han frem til 1908 samarbeidet med Axel Holst (1860–1931) som studerte Vitamin B, og da ble det Vitamin C på Frølich. Han publiserte store oppdagelser i 1910 og 1912 om skjørbuk hos dem som manglet nettopp dette C-vitaminet. 

Legen Valentin Fürst (1870–1961) var også med i denne tiden frem til 1913. Fra 1920 var Theodor Frølich professor i pediatri (barnelegevitenskap) og overlege ved Rikshospitalets barneavdeling. Han var også opptatt av tuberkulose, var i mange år formann i Nasjonalforeningen mot tuberkulose, og tok initiativet til tuberkulintesting av skolebarn. Frølich ble også kjent for «Dr. Frølichs hostesaft for barn», et søtet uttrekk av brekkrot.

 Verv og utmerkelser 
 1918–1920 Det norske medicinske Selskab, formann
 1923–1924 Den norske legeforening, president 
 1924 Det Norske Videnskaps-Akademi, innvalgt 
 1935 Det Kongelige Norske Videnskabers Selskab, innvalgt
 1928–1937 Nationalforeningen mot tuberkulosen, formann
 1931–1937 Oslo helseråd, medlem
 1931 Æreslegionen i Frankrike, offiser
 1934 St. Olavs Orden, ridder 
 1935 Gunnerusmedaljen fra Det Kongelige Norske Videnskabers Selskab. 
 æresmedlem av Norsk pediatrisk selskap, 
 1933 æresdoktor ved Karolinska Institutet i Stockholm

 Referanser 

Kategori:Norske leger
Kategori:Norske medisinprofessorer
Kategori:Professorer ved Universitetet i Oslo
Kategori:Æreslegionen
Kategori:Riddere av St. Olavs Orden
Kategori:Medlemmer av Det Norske Videnskaps-Akademi
Kategori:Medlemmer av Det Kongelige Norske Videnskabers Selskab
Kategori:Gunnerusmedaljen